Birna Hafstein er formaður Félags íslenskra leikara en þar er nú mikil ólga og skiptast félagar þar í tvær fylkingar . Ekki ætti að þurfa að fara mörgum orðum um að mál leikarans Atla Rafns á hendur Kristínu Eysteinsdóttur leikhússtjóra og Borgarleikhússins hefur reynst hinum til þess að gera smáa leikhúsheimi Íslands erfitt viðureignar . Þar skiptast menn í fylkingar . Vísir hefur rætt við fjölda leikara og ríkir mikil óvissa . Og meðan þessu fer fram er Lilja Dögg Alfreðsdóttir menntamálaráðherra undir feldi og veltir því fyrir sér hver verður næsti Þjóðleikhússtjóri : Hvort Ari Matthíasson haldi áfram eða nýjum verði skipt inn . Þar er Kristín meðal umsækjenda . Birna Hafstein , formaður Félags íslenskra leikara ( FÍL ) , er nú stödd á fundi norræna leikararáðsins í Kaupmannahöfn , þar sem meðal annars þetta mál er til umfjöllunar . „ Hér sitjum við og förum yfir stór og mikil mál sem við erum að fást við í okkar heimalöndum . Berum saman bækur okkar og ræðum hvernig má snúa sér í slíkum málum , “ segir Birna sem telur gott að geta litið með þetta til landa sem við viljum bera okkur saman við . Birna segir málið afar snúið . Og því verði að halda til haga að FÍL sé ekki formlegur aðili að því . Kristín Eysteinsdóttir sendi frá sér tilkynningu í gærkvöldi þar sem hún tilkynnti að málinu yrði áfrýjað . Vísir / Egill „ Ég hef ekkert meiri upplýsingar en hver annar varðandi þetta , þannig lagað . En get sagt bæði sem formaður og persónulega að ég finn til með öllum hlutaðeigandi . Þetta er lítið samfélag sem við búum í og þarna horfum við til þess að meintir gerendur og þolendur eru á sama vinnustað í erfiðum málum sem upp koma ; þetta er mjög snúið . “ Væntanlega rætt á næsta aðalfundi Starf leikarans er sérstakt , hann er berskjaldaður á sviðinu en Birna segir leikhús eða ekki leikhús ; þessi mál séu alstaðar flókið úrlausnarefni . Og ekki síst vegna þess að ekki liggi allar upplýsingar á borðinu . „ Mér finnst gott , þar sem við búum í réttarríki , að fólk leiti réttar síns ef það telur á sér brotið . Það er hið jákvæða við þetta mál . Hins vegar er nokkuð ljóst að það eru einhverjir sem eiga hlut að þessu máli sem treysta sér ekki til að fara hina lögformlegu leið í þessu öllu saman . Við sem samfélag þurfum að skoða hver ástæðan fyrir því er ? Það er hin samfélagslega áskorun sem við blasir . ekki allir að fara sömu leiðina . “ Birna leggur áherslu á að hún viti ekkert meira um málið en hver annar . „ Þar af leiðandi erum við öll í óvissu og það er óþægilegt . Það er mannlegt , mann langar til að hafa skoðun á hlutum en það er erfitt þegar maður veit ekki allt . Óþægilegt fyrir mig og alla aðra . “ Atli Rafn með lögmanni sínum Einari Þór Sverrissyni sem segir Kristínu hafa brotið nánast allar reglur sem hægt er að brjóta sem snúa að reglum um skyldur atvinnurekanda . Vísir / Egill Eins og fram hefur komið hefur málinu verið áfrýjað . Birna segir að þetta mál hafi ekki komið með formlegum hætti til umfjöllunar á vettvangi félagsins . Og það stendur ekki til . „ En ég geri ráð fyrir því að þetta verði rætt eins og fleiri erfið ár bara á næsta aðalfundi . Sem verður haldinn seinna í haust . “ Er Borgarleikhúsið opinber stofnun ? Ekki er komin dagsetning enn á aðalfund FÍL . Birna bendir á málið sé athyglisvert fyrir fleiri en leikara og leikhús . „ Það verður áhugavert að sjá hvernig þessu máli lyktar ; hvaða afstöðu Landsréttur tekur til Borgarleikhússins ; hvort því sé skylt að starfa eftir sömu reglum og opinberar stofnanir verandi starfandi á almennum markaði en rekið að stóru hluta fyrir almanna fé . Þetta er ekki alveg skýrt út frá rekstrarfyrirkomulagi . Ef Borgarleikhúsinu er gert skylt að starfa eftir lögum og reglum um opinberar stofnanir þá er Borgarleikhúsið ekki einstakt varðandi slíkt rekstrarfyrirkomulag . Dómurinn mun því hafa áhrif á fleiri stofnanir sem þurfa þá að lúta strangari reglum . Það verður áhugavert að fá úr því skorið . “ Birna segist vona að okkur beri gæfa til að fara betur á okkur komin inn í framtíðina . „ Það þurfa allir að vanda sig . “ Kristín Eysteinsdóttir Borgarleikhússtjóri og Leikfélag Reykjavíkur vógu að æru og persónu Atla Rafns Sigurðssonar leikara með því að segja honum upp störfum í desember 2017 og fresta frumsýningu á leikverki , sem hann átti að fara með stórt hlutverk í . Lögmaður Atla Rafns Sigurðssonar leikara segir að niðurstaða Héraðsdóms Reykjavíkur í máli Atla Rafns gegn Borgarleikhúsinu sé ánægjuleg .